Vragmotorbestuurder langs pad vermoor | Maroela Media
'n Vragmotorbestuurder van Memel in die Vrystaat is Vrydagaand op die Amersfoort-pad, digby Ermelo in Mpumalanga, deur 'n groep mans oorval en vermoor. Jan Stickling (58) het met 'n pap band langs die pad gaan staan toe die mans hom oorval het.
Brig. Leonard Hlathi, woordvoerder van die polisie, sê die voorval het Vrydag omstreeks 19:00 plaasgevind.
Volgens Hlathi het Stickling klaarblyklik een van sy kollegas in Newcastle in kennis gestel dat hy met 'n pap wiel langs die Amersfoort-pad gaan staan het.
Hlathi sê Stickling was besig om die boute van die wiel los te skroef toe hy skielik deur die groep aanvallers van agter af oorrompel is. Hy sê een van die mans het hom vermoedelik teen die agterkop geslaan waarna hy toe op die grond neergeval het.
"Hy is met skerp voorwerpe gesteek," sê Hlathi.
Die aanvallers het Stickling se skoene, bril en vragmotorsleutels gebuit.
Tot dusver is niemand nog in verband met die aanval vasgetrek nie.
"Ons versoek dat enigiemand met inligting wat tot die inhegtenisneming van die skuldiges kan lei, hul naaste polisiestasie kontak," sê Hlathi.
SA Long-distance Truckers het in 'n inskrywing op hul Facebook-blad hul medelye met Stickling se familie betuig. Volgens die inskrywing word vragmotorbestuurders gereeld aangerand. "Waar is geregtigheid vir Stickling? Waar is geregtigheid vir ons vragmotorbestuurders? Dit is die werklikheid wat vragmotorbestuurders elke dag moet trotseer," lui die verklaring.
Mense daar is oorlog teen ons wit mense verklaar.
Vir wat? Skoene, bril en 'n trok met 'n pap wiel? So onnodig.
DT GAN NT ERGER WORD MOORD EN DOODSLAG IS ONS VOORLAND ONS HT GEEN KANS …ONS IS VERONDERSTEL OM GELUKKIG TE LEWE MAR ONS LEEF IN VREES ELKE DAG
Defnitief oorlog teen WIT MENSE.
Walglik, probeer jou werk doen en jy word vermoor. Mens sal nie meer kan stilhou om 'n wiel te ruil. Dis duidelik moord net omdat hy wit was